বলিউডে গুঞ্জন আর কিছু দিনের মধ্যেই আরও এক তারকা জুটি বাগদান পর্ব সারতে চলেছেন— রণবীর কপূর ও আলিয়া ভট্ট। সোনম কপূরের বিয়েতে তাঁদের প্রথম এক সঙ্গে দেখা যায়। তার পরে বিভিন্ন জায়গায় একসঙ্গে পাপারাৎজিদের ক্যামেরায় ধরা পড়েছেন আলিয়া-রণবীর। কিন্তু রণবীর-আলিয়ার মধ্যে নাকি ইতিমধ্যেই কথা কাটাকাটি শুরু হয়ে গিয়েছে।  
এমনই একটি ভিডিও এই মুহূর্তে সোশ্যাল মিডিয়ায় ভাইরাল। ভিডিও-য় দেখা যাচ্ছে ‘গালি বয়’-এর স্পেশাল স্ক্রিনের জন্য একসঙ্গে গাড়ি করে আসছেন। ছবিই বলে দিচ্ছে, দু’জনের মধ্যে কোনও বিষয় নিয়ে উষ্ণ আলোচনা হচ্ছে। রণবীর কথা বলার সময়ে বিরক্তি প্রকাশ করছেন। আলিয়া করুণ মুখে তাকিয়ে আছেন। এই ভিডিও ভাইরাল হতেই নেটিজেনরা ব্যস্ত হয়ে ওঠেন আলিয়াকে সাবধান করতে। 
কেউ কমেন্ট করেন, ‘‘আলিয়া জীবনের সবচেয়ে বড় ভুলটা করছেন। আশা করছি ও তাড়াতাড়ি সেটা বুঝবে এবং উপযুক্ত কারওকে বেছে নেবেন।’’
 



 

 
 


 


View this post on Instagram

 


 
 
 


 
 


 
 
 


#ranbirkapoor #aliabhatt today at the special screening of #gullyboy
A post shared by  Viral Bhayani (@viralbhayani) on Feb 13, 2019 at 1:32pm PST



ভিডিও সৌজন্যে— ভাইরাল ভায়ানি
এক সময়ে দীপিকা পাডুকোনর সঙ্গে দীর্ঘকালীন সম্পর্কে ভেঙে ক্যাটরিনা কাইফের সঙ্গে সম্পর্কে চলে যান রণবীর। ক্যাটরিনা কাইফের সঙ্গেও একই ভাবে সম্পর্ক ভেঙে ফেলেন তিনি। বলিউডে তাঁর এই ‘ওম্যানাইজার’ ভাবমূর্তির জন্যই আলিয়ার ভক্তরা বেজায় চটে রয়েছেন। 
আলিয়ার ভক্তদের দাবি, রণবীরের এমন ভাবমূর্তি থাকা সত্ত্বেও কেন আলিয়া তাঁর সঙ্গে রয়েছেন। আলিয়ার এক ভক্তের কথায়, ‘‘রণবীরকে দেখে সবসময়েই বিরক্ত লাগে। ওকে বিয়ে কোরো না। তুমি আরও ভাল ডিজার্ভ করো।’’
তবে এই সব কমেন্টে আলিয়া কতটা কান দেবে তা নিয়ে সন্দেহ আছে। কথায় আছে, প্রেম অন্ধ হয়। আলিয়ার অন্ধ প্রেমও যে তাই বড়সড় ঝুঁকি নিতে প্রস্তুত, তা বলাই বাহুল্য।